177 
differentias inter Rhamneas et Oleaceas, quoad situm et numerum stami- 
num, observatas componunt; utriusque familim invicem et cum Thymeleis 
affinitatem mihi quoque demonstrantes. Habitu et forma perigonii Thy- 
meleae in Rhamneas et Phylicaceas eximie quadrant; discus in Rhamneis 
ita evolutus, hypogynus in Daphne saltem adest. Gemmula in Elmagneis 
basalis, parieti fit adnata in Thymeleis, et ita pendula, funiculo a placenta 
i' parietali infra ipsum apicem ovarii (Dais), aut parum supra medium 
(Daphne), (an demissius quoque?) exeunte. Raphe latere placentae de- 
currit, et pulvinar telae conductricis, cujus plurimm Rhamneis affines fami- 
liae monstrant vestigia, in apice ovarii quoque adesse videtur (Dais). 
Cansjera, quam plurimi huc referunt, ex analysi a Decaisne data in 
vicinia Santalacearum evidenter disponenda. 
KliEagne^ sunt Micrantheis fere collaterales, Rhamneis aflinitate 
proximae, harum formam inferiorem apetalam et saepe di- 
clinem constituentes. (Tah. XV. (ig. 4.) 
I 
. I 
Elaeagnorum familiam quandam jam apud Adansonium et Ant. L. de 
Jussieu constitutam vidimus, cui vero praeter genera genuina varia hetero- 
genea referuntur. Ordinem suum Thymeleis proximum posuit Jussieu; a 
Hrownio dein limitibus justis circumscriptum plurimi (BartUng, Endlicher, 
Adr. de Jussieu etc.) in vicinia Thymelearum retinuerunt. Lindley ob flo- 
res saepissime diclines ad viciniam Myricacearum rejecit, affinitatem tamen 
cum Daphneis haud denegans. Ad. Brongniart Elaeagneas Proteinearum 
classi, cui Rhamnoideae insequuntur, adjecit. 
Me judice Elaeagneae Rhamneis proximae sunt, et vix nisi petalorum 
defectu ab iisdem distinguendae. In habitu, florescentia, adspectu et stru- 
ctura florum summam congruentiam video. Calyx germen arcte cingens, 
ei vero non adhaerens, in Elaeagneis adest; discus sub forma coronulae ba- 
salis stylum in flore masculo Elaeagni cingit; in (lore foemineo discus in- 
feriore parte calyci adhaeret, coronulam perigynam a summo fauce exse- 
rens; in Rhamneis germen eodem mOdo nunc disco cinctum liberum ma- 
net, nunc mediante eodem disco germen cum calyce cohaeret et stamina 
perigyna proveniunt. Stamina in utroque ordine inter lacinias perigonii in- 
serta, earumque saepissime numero; nunc staminum verticillus alter pro- 
venit (Shepherdia, Gouania, fide Brongn.), Thymeleas haud longe remo- 
tas hoc modo demonstrans. Carpella in Elaeagneis fere constanter solita- 
ria; in floribus forsan monstrosis, at in eodem specimine numerosissimis, 
Hippophaes carpella vidi 2-4. Gemmula iii Elaeagneis, ut in Rhamneis, a 
fundo erecta; si recte viderim (in Shepkerdia et Elaagno) raphe latus 
dorsale carpelli spectat, micropyle deorsa latiuscula mamillam in fundo lo- 
culi hemisphmrice elevatam osculante. In floribus monstrosis supra me- 
moratis Hippophaes gemmulas 2-4 intra ovarium vidi, at directionem ra- 
plieos, quod impense doleo, observare neglexi. In structura fructus se- 
minisque nullam video differentiam, nisi quae numero carpellorum diverso 
oriatur. 
12 
